b'\n_START_ARTICLE_\nKhanat de Gandja\n_START_PARAGRAPH_\nEl Kanat de Gandja (\xc3\xa0zeri G\xc9\x99nc\xc9\x99 xanl\xc4\xb1\xc4\x9f\xc4\xb1) fou un estat musulm\xc3\xa0 principalment sota sobiranua de P\xc3\xa8rsia que va existir al territori de l\'Azerbaidjan del 1747 al 1805. El principat fou governat per la dinastia dels Ziyadoglu (Ziyadkhanov), que ja governaven Gandja com governadors sota Nadir Shah i eren d\'extracci\xc3\xb3 qajar.\n_START_SECTION_\nHist\xc3\xb2ria\n_START_PARAGRAPH_\nShahverdi Khan (1740-1761) esdevingu\xc3\xa9 el primer khan independent de Gandja el 1747 a la mort de Nadir Shah._NEWLINE_En 1781-84, Ganja fou governat pel Khan de Karabakh Ibrahim Khalil Khan Javanshir. Durant el govern de Javad Khan (1785-1804), el khanat va cr\xc3\xa9ixer en import\xc3\xa0ncia econ\xc3\xb2mica i pol\xc3\xadtica i va fer una pol\xc3\xadtica exterior independent, a vegades oposada a la dels perses. Els khans tenien la seva pr\xc3\xb2pia seca a Gandja._NEWLINE_Durant la primera guerra russopersa (1804-1813) Gandja era considerada pels russos com a ciutat de m\xc3\xa0xima import\xc3\xa0ncia. El general P\xc3\xa0vel Tsitsi\xc3\xa0nov va contactar algunes vegades a Javad Khan al que demanava sotmetre\'s a la sobirania russa, per\xc3\xb2 cada vegada la proposta fou rebutjada. El 20 de novembre, de 1803, l\'ex\xc3\xa8rcit rus sortia de Tiflis i el desembre, Tsitsianov comen\xc3\xa7ava els preparatius de setge. Despr\xc3\xa9s del bombardeig de l\'artilleria pesant, el 3 de gener de 1804 a les 5 en punt al mat\xc3\xad, Tsitsi\xc3\xa0nov donava l\'orde d\'assalt a la fortalesa; despr\xc3\xa9s d\'una baralla ferotge els russos la van capturar i Javad Khan va morir juntament amb els seus fills. Segons l\'estudi principal sobre aquests esdeveniments militars al Caucas, fet per John F. Baddeley, resulta:_NEWLINE_"Aix\xc3\xad el khanat de Gandja, amb el pretext que des del temps de Tamara de Ge\xc3\xb2rgia pertanyia a aquest pa\xc3\xads, i tot el temps que feia que l\'havia perdut per la debilitat dels seus governants, fou enva\xc3\xaft; la capital del mateix nom assaltada despr\xc3\xa9s d\'un mes de setge (2 de gener de 1804), i Javat Khan va morir, i el khanat fou annexionat. Cinc-cents t\xc3\xa0tars (\xc3\xa0zeris) es van su\xc3\xafcidar dins una mesquita; potser es volien rendir per\xc3\xb2 un armeni va dir als soldats russos que hi havia alguns daguestanis entre ells, i aix\xc3\xb2 fou el senyal per la matan\xc3\xa7a, doncs l\'odi de les tropes imperials per aquest poble era enorme a causa de les seves incursions a Ge\xc3\xb2rgia i els saquejos i robatoris que portaven a terme; per\xc3\xb2 les dones de la ciutat foren respectades (cosa poc habitual a les guerres del Caucas) per l\'estricte ordre del general Tsitsianov."_NEWLINE_Gandja for rebatejada Elizavetpol en honor de l\'esposa del tsar Alexandre Elisabet Llu\xc3\xafsa de Baden. El 1805 el khanat fou declarat oficialment abolit i es va crear el khanat d\'Elisabetpol.\n_START_SECTION_\nBandera\n_START_PARAGRAPH_\nLa bandera del khanat de Gandja era de tres franges, vermell-verd-vermell o alternativament verd-vermell-verd (exemple de la imatge, el 1803), amb decoraci\xc3\xb3 diversa en blanc o daurat.'